
BIROUL PERMANENT

AL

CAMEREI DEPUTAŢILOR


În conformitate cu prevederile Regulamentului Camerei Deputaţilor, vă înaintăm, alăturat, Raportul asupra proiectului de Lege pentru acceptarea amendamentelor la Anexele Protocolului din 1978 referitor la Convenţia internaţională din 1973 pentru prevenirea poluării de către nave (MARPOL 73/78), adoptate de către Organizaţia Maritimă Internaţională la Londra prin Rezoluţiile MEPC 111(50) la 4 decembrie 2003 şi MEPC 116 (51) la 1 aprilie 2004, primit cu nr.P.L.X 351 din 6 septembrie 2005.


În raport de obiectul de reglementare şi conţinutul său, proiectul de lege face parte din categoria legilor ordinare.

PREŞEDINTE,

Dan Ioan Popescu

RAPORT

asupra proiectului de Lege pentru acceptarea amendamentelor la Anexele Protocolului din 1978 referitor la Convenţia internaţională din 1973 pentru prevenirea poluării de către nave (MARPOL 73/78), adoptate de către Organizaţia Maritimă Internaţională la Londra prin Rezoluţiile MEPC 111(50) la 4 decembrie 2003 şi MEPC 116 (51) la 1 aprilie 2004



În conformitate cu prevederile Regulamentului Camerei Deputaţilor, republicat, Comisia pentru industrii şi servicii a fost sesizată, cu nr.P.L.x 351din 6 septembrie 2005, pentru dezbatere şi avizare în fond, cu proiectul de Lege pentru acceptarea amendamentelor la Anexele Protocolului din 1978 referitor la Convenţia internaţională din 1973 pentru prevenirea poluării de către nave (MARPOL 73/78), adoptate de către Organizaţia Maritimă Internaţională la Londra prin Rezoluţiile MEPC 111(50) la 4 decembrie 2003 şi MEPC 116 (51) la 1 aprilie 2004.


Organizaţia Maritimă Internaţională, agenţie specializată a Organizaţiei Naţiunilor Unite având ca obiect de activitate elaborarea cadrului juridic, tehnic şi organizatoric privind navigaţia maritimă în apele internaţionale a adoptat mai multe amendamente la Convenţia internaţională din 1973 pentru prevenirea poluării de către nave, modificată prin Protocolul încheiat la Londra la 17 februarie 1978 (MARPOL 73/78), pentru perfecţionarea aspectelor tehnice prevăzute în anexele la această convenţie.



Proiectul de lege a fost avizat favorabil de Consiliul Legislativ, cu nr.1157 din 11 august 2005.


Proiectul de lege a fost avizat favorabil de Comisia pentru administraţie publică, amenajarea teritoriului şi echilibru ecologic cu nr.26/300/16.09.2005, Comisia pentru politică externă, cu nr.P.L.X 351/16.09.2005 şi de Comisia juridică, de disciplină şi imunităţi cu nr.P.L.X 351/16.09.2005.



Examinarea proiectului de lege a avut loc în şedinţa comisiei din data de 23 septembrie 2005.



La lucrări au participat 21 de deputaţi din totalul de 23 de deputaţi membri ai comisiei.



La dezbaterile asupra proiectului de lege au participat specialişti din Ministerul Transporturilor, Construcţiilor şi Turismului.



În urma dezbaterilor, membrii comisiei au hotărât, cu unanimitate de voturi, să propună plenului Camerei Deputaţilor adoptarea proiectului de lege în forma prezentată de iniţiator.


Prin obiectul de reglementare şi conţinutul său, proiectul de lege face parte din categoria legilor ordinare.



Potrivit prevederilor Constituţiei României, republicată, Camera decizională pentru acest proiect de lege este Senatul.
                       PREŞEDINTE,                                        SECRETAR,
                    Dan Ioan Popescu                                     Aurelia Vasile
Expert,

Daniel Bădina

